HILLSONG TV
Kas oled kunagi mõelnud sellele, mille jaoks sind loodi?
Kas usud, et oled loodud talentide ja andidega, mis on just sinu
elu jaoks? Mina usun seda. Tean, et Jumalal on sinu elu jaoks
eesmärk. See on Tema hea tahtega kooskõlas.
Piibel ütleb väga selgelt, et Jumal on andnud meile armu,
mis on piisav. Läbi selle armu olemegi võimelised
järgima Jumala kutset. Sellest räägime tänases saates.
Räägime jätkuvalt rahulolemisest sellega, kes me oleme ja kes me pole.
Paulus, endine Saulus, kohtas Jeesust tänaval.
Pole kahtlust, et kui Paulus kohtas Jeesust, koges ta Jumala armu.
Läbi ilmutuse Jeesusest, mõistis Paulus ka seda,
kelleks ta oli kutsutud ja kes ta oli Kristuses.
Selle ilmutuse läbi võis ta tunda end kindlana Jumalas.
Seetõttu kõneles ta ka teistele elamisest Jumala armus.
Tema tegudest ja sõnadest paistis usukindlus ja autoriteetsus.
Läbi Tõe tundmise ja ka selle, et ta oli rahul sellega,
kelleks ta oli kutsutud, ei proovinud Paulus elada kellegi
teisena. Paulus oli ka teadlik sellest, kes ta pole.
13-ndas salmis kõneles Paulus Jumala poolt antud
usu mõõdust, mille järgi elada.
Mitmeid kordi kõneles ta armu sees püsimisest.
Mitmeid kordi räägib Paulus asjadest, mida me ei tohiks teha,
kui tahame teenida Jumalat. Me ei peaks end võrdlema teistega
ega end paremaks pidama. Võib juhtuda,
et elame end teistest paremaks pidades.
Kui elame Jumala poolt seatud kutsumuse tähtsust mõistes,
oskame elus keskenduda tõeliselt tähtsale.
Nii elamegi selles isiklikus armus,
mis Jumal on meile valmis pannud.
Ühes kohas räägib taas Paulus õpetlikult ja mainib korda,
kui võrreldi üksteist. Väideldi selle üle,
kes on parim kõneleja. See pole viis, kuidas elada armus.
Paulus ütleb, et see pole tark tegu.
See sarnanes olukorraga, kus vaieldi selle üle, kelle poolt ollakse.
"Mina olen Pauluse poolt, mina olen Apollose poolt!"
Kui tahad elada armus, siis pead õppima tegema vahet
arvamusel ja tarkusel. Niisamuti arvamusel ja nõuandel.
Arm on täis tarkust, mis tuleb Jumalalt.
Armastan Õpetussõnu 2:7: "Tema talletab õigetele
edu (ing k tarkust), on kilbiks neile, kes elavad laitmatult."
Kas pole mitte imeline elada armus, kus Jumal annab
meile tarkust? Kui aga elame viisil, mis jätab meid armust
välja, hakkame juhinduma mitte jumalikust tarkusest
vaid arvamustest. Rm 12:16 on kirjas:
"Ärge olge endi meelest targad!"
Kuulake järgnevat: "Olge omavahel üksmeelsed!
Ärge mõtelge kõrgilt, vaid laske end tõmmata madalate hulka!
Ärge olge endi meelest targad!"
On tõsi, et meil on õigus oma arvamusele.
Elades Jumala armus, ollakse ülesehitatud Jumala tarkusest,
sellest väljas elades juhindutakse erinevatest arvamustest.
Eelnevas kirjakohas kirjeldatigi, et ei ole vaja ennast võrrelda ega
ka mitte paremaks pidada. Ärgem siis elagem arvamuste
järgi. Meil on õigus arvamusele, kuid mitte õigus alati seda
avalikustada. Kui suudame end vahel tagasi hoida, on see õigem tegu,
kui pidevalt oma arvamusi avalikustada.
Mõned inimesed omavad sellises kontsentraadis arvamusi,
nagu nad istuksid marinaadis - oma arvamuse tugevas lahuses.
See tõesti omab mõju su elule. Kahjuks ei pruugi see alati olla
hea maitsega. Ärgem siis elagem oma elu väljaspool armu,
mis on täis erinevaid arvamusi.
On olemas tarkus, mis tuleb Jumalalt ja see on mõeldud meile.
Mina soovin küll elada Tema armus ja tarkuses, et täita Tema head plaani
mu elu jaoks.
2 Kr 10:14 on kirjas: "Ei ole ju nõnda, et me end
küllalt ei pinguta, nagu me ei olekski teieni ulatunud..."
Pange tähele, mida Paulus ütleb korintlastele vastuseks.
"Ei ole ju nõnda, et me küllalt ei pinguta."
Me ei proovi olla enamat kui me oleme.
Venimisel ja purunemisel on suur vahe.
Kui elad Jumala armus, on see koht, kus meid kasvatatakse.
Su elu hakkab tuure juurde võtma.
See ei tähenda, et väljakutseid ei tuleks.
Katsumused tulevad. Piibel ütleb seda.
Me kasvame ka läbi katsumuste koos Jumalaga.
Kui ei olda rahul sellega, kelleks oleme kutsutud, siis proovime
elada kellegi teisena. Sel viisil aga jääme välja armust.
Kui ma ei tunneks oma kutsumust ega oleks rahul,
siis see koht täna siin oleks nii pingeline,
et inimesed otsiksid aknaid, millest välja pugeda.
Proovides olla keegi teine, ei koge sa ülekülluslikku elu.
Ära pinguta end üle.
Sügavas vees olles on suur vahe selles, kas ujume või upume.
Käies armus võime olla sügavamates kohtades,
kui oleksime osanud oodata. Ometi on parem ujuda kui uppuda.
Vahel ei mõista inimesed, mis vahe on kõikjale ulatumises ja
ülepingutamises. Jalalihaseid peab venitama,
aga mitte nii, et need lähevad katki.
Üks poiss meie kirikust,
kelle pere käib Lääne-Sidney kirikus, võttis osa ühest
spordimängust. Nägin seda televisioonist.
Spordiväljakul mängides, nikastas ta jala ära.
Mingisugune osa kederluust läks paigast ära.
See polnud ilus vaatepilt. Tõesti, kui elame Jumala
armus, meid avardatakse aga me ei pea elama oma
elu ülepingutades. 13-ndas salmis on kirjas:
"Aga me ei taha kiidelda mõõtu pidamata..."
Jumala armus käivate inimeste vaimsus ja süda ei tõrju inimesi.
Pigem hoopis tõmbab ligi.
Inimestes on vajadus olla omaks võetud ja heaks kiidetud.
Vahel isegi proovitakse olla meeleheitlikult need,
kes me tegelikult pole. Niimoodi meelestatuna
hakkavad inimesed tihti kiitlema teiste inimeste tegude üle,
justkui eneste tegude üle. Mulle on silma jäänud ühe
kiirtoidurestorani KFC reklaamid.
Kõik keerleb selle ümber, et tegu on Peri-Peri vürtsika kanakastmega
Seal reklaamis on noormees, kes üritab paarile tüdrukule
muljet avaldada oma hulljulgusega. Ta näitab pilte, kuidas ta kaljult
alla hüppas. Tüdrukuid ajas see väga elevile.
Tema uhkustamise ajal, tuuakse noormehele ette kana
Peri-Peri kastmega. Lugu lõppeb noormehe jaoks
kui talle toodi kana, mis oli tema jaoks liiga vürtsikas.
Mõistad sa, mille üle uhkustatakse selles loos?
Uhkust võib tunda, kui kõnnid armus.
Nii ei tõuka sa inimesi eemale. Pigem oled ligitõmbav,
sest sa tead, et asi pole sinus ega keerle sinu ümber.
Meil on kelle üle uhkust tunda, sest kogu au kuulub Jumalale.
Taavet ütleb Laulus 34:2:
"Ma tänan Issandat igal ajal, alati on Tema kiitus minu suus."
"Viletsad kuulevad ja rõõmutsevad."
See on uhkus, mis ei ole tõrju alandlikkust ja viletsust.
See on uhkus Jumala üle, kes on hea.
Midagi ligitõmbavat on inimeses, kes ütleb, et on olemas
Jumal ja Ta on hea. Vaadake kasvõi seda kirikut siin.
Kohe, kui hakkame kiitlema iseenestest, on see eemaletõukav.
Ka meie sõnad ja teod peavad Jumalale au tooma.
Laulus 44:9 on kirjas:
"Kogu päeva me kiidame Jumalat ning tahame Su nime
tänada igavesti. Sela." Laul 94:4 räägib ülekohtutegijatest:
"Nad ajavad suust välja, räägivad jultunud sõnu,
nad suurustavad, kõik need ülekohtutegijad."
Panite tähele vahet? Kohe, kui elame armust väljas,
hakkame me kiitlema ja otsime meeleheitlikult teiste heakskiitu.
Julgustan meid elama armus ja järgnema kutsele, mille
Jumal on meile andnud. Meie vana iseloom on ristil.
Ela Jumala poolt antud armus, mis on just eripäraselt
sinu jaoks loodud. See on imeline paik, kus elada.
2 Kr 10:15 on kirjas: "Me ei kiitle mõõtu
pidamata võõraste vaevaga, meil on aga lootus,
et kui teie usk teie sees kasvab, kasvame ka meie üliväga meile
määratud korra kohaselt..." Siin räägitakse kasvavast usust.
Paulus kõneles korintlastele, et nad ei kiitle võõraste vaevaga.
Suur vahe on selles, kas võtame omaks või lihtsalt
käime vahel läbi Jumala plaanist meie elus.
Kui minu lapsed elasid veel kodus, siis nad okupeerisid
ja võtsid omaks oma toad. Oli vaja ainult toa uks avada,
et mõni sokk või mõni sukk koridori kukuks.
Nad tõesti võtsid omaks oma toad. Lapsed mitte ainult ei külastanud
oma tubasid, vaid nad elasid nendes.
Usun, et on Jumala tahe, et võtaksid omaks
oma isikliku armu, milles saad end hästi ja juhituna tunda.
Inimene, kes ei käi isiklikus armus muutub vähem lojaalseks ja rohkem
territooriumi kaitsjaks. Põhjus on selles,
et kui proovime oma jõust hakkama saada ja proovime olukordi
lahendada oma mätta otsast, siis seame piire iseenda järgi.
Kui muretseme enda seatud piiride pärast, muutuvad ka meie
käitumisjuhised. Inimene, kes kõnnib Jumala tahtes,
võtab omaks Tema armu. See on hea koht, kus elada.
Meenutagem alati Kirja korintlastele,
kes kasvades Kristusesse olid Jumala armus.
Neil oli kirik ja erinevad vajadused seoses sellega.
Paulus ütles neile: "Meil on aga lootus, et kui teie usk
teie sees kasvab, siis kasvame ka meie
üliväga meile määratud korra kohaselt."
Nad elasid oma isiklikus armus ja nende usk kasvas jätkuvalt.
Pead teadma, et vaenlane püüab sulgeda sinu silmi
ja panna sind tundma, et sa ei ela Jumala armus.
Seda su kodus, tööl ja mujal. Piiblis on kirjas:
"Tema peab kasvama, aga mina pean kahanema."
Meie ego ja isekus peab kahanema. Jumala eesmärgid meie elus peavad
esile tulema. Ta tahab, et me kannaks vilja.
Jumal tahab meid õnnistada. Paulus räägib inimestest,
kelle usk kasvab ning see ehitab üles inimesi nende ümber.
Vahel inimesed jäävad armust välja. Vahel liigutakse geograafiliselt,
vahel tehakse seda oma mõistuses. Vahel liigutakse vaimus.
Kõik see saab alguse mõtlemisest. Vahel võetakse omaks,
et miski muu on parem meile. On kurb näha, kuidas
vahetatakse isiklik arm kellegi teise arvamuse vastu.
Asi pole isegi selles, kuhu nad lähevad, vaid mida nad seljataha jätavad.
Jäetakse seljataha koht, kus on kasvav usk.
Ära siis lase iseendal jääda Jumala tahtele takistuseks!
Ära kahtle selles, et Jumal on alustanud sinus head tööd,
mille Ta viib ka lõpuni! Ta on tõotuse andnud.
Olen näinud väga palju armsaid inimesi jäämas armust välja.
Asi polnud selles, mida nad tegid, vaid kelleks nad oleksid võinud
kasvada Jumalas, julgustuseks teistele.
Veel räägib Paulus 2 Kr 10:16:
"Kiitlemata sellega, mis on juba valmis kellelegi teisele antud
korra kohaselt..."
Isiklikus armus elamine tähendab, et oled rahul sellega,
kes sa oled ja kes sa ei ole.
Mõndadele polegi tähtis millegagi hakkama saada, vaid olla keegi.
Me õpetame küll teile, et asi pole tegemises vaid olemises...
Esra raamatus valmistas Esra oma südame Sõna kuulma
ning selle järgi ka tegema.
Piiblis on kirjas, et Jeesus õpetas ja tegi Sõna järgi.
Efeslaste kirjas on räägitud sellest, et me oleme loodud
tegema häid tegusid. Armastan seda, kui keegi
omab sellist vaimsust ja südant. Kui nähakse abivajajat,
siis pakutakse abi. Ollakse avatud headele tegudele.
Väljaspool armu elades proovime nii väga midagi saavutada,
et olla keegi. Elades armus ei pea me midagi tõestama.
Meis kõigis on peidus soov olla keegi.
Ainult Jeesuses on see võimalik. Me oleme need, kelleks Jumal on
meid kutsunud.
"Kes tahab kiidelda, kiidelgu Issanda üle!"
2 Kr 10:18 on kirjas: "Kõlblik ei ole ju see,
kes ennast ise soovitab, vaid see, keda soovitab Issand."
Inimesed otsivad heakskiitu. Jumal on see, kes kiidab heaks.
Kas pole mitte hea kogeda, et oled vastuvõetud Jeesuses?
Võime väga palju aega ja vaeva näha, et meeldida inimestele
või kasvõi oma maistele isadele. Kui läksin keskkooli, mäletan nii
selgelt, et ei tundnud uues koolis veel kedagi.
Tahtsin võita teiste heakskiitu ja omaksvõttu.
Vaatasin ringi, et näha, kes mind vaatasid.
Ma tahtsin olla see kõva kutt, kes avab ukse,
mida keegi teine avada ei suutnud.
Võtsin hoogu ja lõin ukse kahe jalaga korraga lahti. See, mida
ma ei teadnud oli, et teisel pool ust oli trepp ja selle peal lapsed.
Nad said hoobi tulemusel vigastada ja nad viidi mu esimesel
koolipäeval haiglasse. Mind viidi õppealajuhataja tuppa.
Uskuge mind, keegi ei olnud huvitatud sellest,
et otsisin omaksvõttu. Rohkem huvituti rangeima
koolis saadaval oleva karistuse määramisest.
Sa oled omaks võetud. Jumal on spetsiaalselt sulle valmistanud
armu, milles võid valida elada. Armus elades võid kogeda,
et sulle on antud talendid ja annid. Esmapilgul võivad need
tunduda tühised. Ometi aga vaata, kui kõikvõimas on meie Jumal
ja mida Tema sind tegema on loonud.
Me ei saa peatada seda head, mida Jumal tahab Su elus korda saata.
Oli palju, mida Paulus ütles. Mida ta ei ole ja mida ta ei tee.
"Aga me ei taha kiidelda mõõtu pidamata..
kes tahab kiidelda, kiidelgu Issanda üle!"
Me võime tihti arvata, et saades kõigile kõigeks, oleme me ületajad.
Et nagu pole midagi, mida me ei suudaks.
Tõde on, et suudame kõik Kristuses Jeesuses (Fl 4:13).
Ometi on asju, mis pole mõeldud meie teha.
Kui mõistame Tema tahet, siis ka tunneme end palju
paremini selles, milleks Jumal on meid kutsunud.
Me kasvame ja mõistame, et Tema arm on katnud meie nõrkused.
Jumalaga koos oleme tugevad. See pole elu piiridega.
Olla kristlane ei tähenda, et su maailm on väike.
Kristlase alustugi on Jeesus. Kui inimene lubab Jeesusel olla
tema kalju, kellele rajada oma elu, siis koged alles,
kelleks oled loodud. Piiblis on kirjas:
"Aga Jumalale, kes meis tegutseva väega võib korda saata palju
rohkem, kui oskame paluda või isegi mõelda..."
Jumal tõesti varustab meid tegema seda, kelleks Ta meid
loonud on. On imeline kergendus tunda end
hästi sellena, kelleks Jumal meid loonud on.
Mitte tunda, et peame olema keegi teine ja otsima heakskiitu.
Isiklikus armus elamiseks on meil vaja ilmutuslikku mõistmist sellest,
kes me oleme Kristuses ja mida oleme kutsutud tegema.
www.hillsongtv.com on võimalik lugeda "Being Comfortable In
Your Own Grace" õppe-CD soetamise kohta lähemalt.
Tähtis on mõista imelisi võimalusi ja õnnistusi, mis kaasnevad
isiklikus armus elamisega. Veel on võimalus endale osta
"Colour Conference'i 2012 lindistus", kus kõnelevad
Bobbie Houston, Beth Moore ja Priscilla Shirer.
Võid elada armus ja soosingus, mida Jumal tahab, et sa kogeksid!
Lisainfot leiad: www.hillsongtv.com
Oleme valmis kõigeks eelolevaks
Seame oma silmad tulevikku
Kui iga süda tunnistab
Sinu nime
Hoiame kinni sellest lootusest
Me ei peatu
Me ei peatu iialgi
Anname üle iga tehtud vea
Seeläbi vabaneme Siduvatest ahelatest
Ainus mis alles jääb
On igatsus Sinu nime järele
Põledes jookseme selles võitluses
Me ei peatu iial
Me jookseme
Taga ajades Sind
Kõike seda kes Sa oled
Me jookseme
Sest Sinus on kõik
Mida eales vajada võime
Iga edusamm on tehtud usus
Iga samm on astutud Tänu Sinu armule
Me võtame oma risti kanda
Ükskõik mis hind ka poleks
Me anname kõik Sulle üle
Me ei peatu iial
Me ei peatu iialgi
Me tuleme Sinu valgusele lähemale
Meeleheitlikult me otsime Et võiksime tunda Sind enam
Iseendast vaatame me mööda Sinule
Sinu armastusele
Me tuleme Sinu valgusele lähemale
Meeleheitlikult me otsime Et võiksime tunda Sind enam
Iseendast vaatame me mööda Sinule
Sinu armastusele
Me jookseme
Taga ajades Sind
Kõike seda kes Sa oled
Me jookseme
ÄRKAMINE
Midagi on sinu sees toimumas.
Sinu iseloomu kasvatatakse ja muudetakse.
Sinu juured lähevad sügavale mulda.
Sa kasvatad usalduse, kindluse ja tugevuse.
Sa saad tõusta vaid nii kõrgele, kui sügaval on su juured.
Ära põlga madalat algust. See on tee kõrgustesse,
kuhu Jumal sind tõsta tahab.
Jumal on mind kutsunud. Ta on mind varustanud.
Sinu arvustused ei saa mind kõigutada.
Ma olen see, mida Piibel minu kohta räägib.
Mõista seda, kes oled Kristuses!
Sa oled Jumala laps, Tema pärija!
Sa võid kritiseerida ja üritada peatada Jumala tööd.
Ometi, kui Jumal on minu poolt, võid sa olla minu vastu aga
sa ei saa peatada Jumala tööd. Ta on peatamatu.
Tänan südamest, et olite koos meiega. On au kõneleda asjadest,
mis viivad meid Jumalale lähemale. Võid selles kindel olla, et Jumal ei
pea sind vähemaks või et Ta sind vähem armastab.
Nii sina kui ka mina pole väärt Jumala armu. See on Tema
kingitus meile. Täna on sinu võimalus langetada isiklik otsus,
paluda Teda oma südamesse, et võiksid käia selles,
kelleks sind kutsutud on. Olen tänulik, et olite meiega.
Tõlge: Triin Pöör